Document ID: 32011R0881

KOMMISSIONENS GENNEMFØRELSESFORORDNING (EU) Nr. 881/2011
af 2. september 2011
om ændring af forordning (EF) nr. 1137/2007 for så vidt angår tilsætningsstofsammensætningen af præparatet af Bacillus subtilis DSM 17299 (indehaver af godkendelsen er Chr. Hansen A/S) og anvendelsen heraf i foder, der indeholder myresyre
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 13, stk. 3, og
ud fra følgende betragtninger:
(1)
Præparatet af Bacillus subtilis DSM 17299, der tilhører kategorien "zootekniske tilsætningsstoffer", blev ved Kommissionens forordning (EF) nr. 1137/2007 (2) tilladt anvendt i ti år som tilsætningsstof til foder til slagtekyllinger.
(2)
Indehaveren af godkendelsen har i overensstemmelse med artikel 13, stk. 3, i forordning (EF) nr. 1831/2003 foreslået, at vilkårene for godkendelsen af Bacillus subtilis DSM 17299 ændres således, at tilsætningsstoffets sammensætning ændres ved at øge minimumskoncentrationen, og at tilsætningsstoffet tillades anvendt i foder, der indeholder myresyre, og som er beregnet til slagtekyllinger. Ansøgningen var ledsaget af relevant baggrundsdokumentation. Kommissionen sendte ansøgningen videre til Den Europæiske Fødevaresikkerhedsautoritet (EFSA).
(3)
Myndigheden konkluderede i sin udtalelse af 15. marts 2011, at en forhøjelse af minimumskoncentrationen fra 1,6 × 109 til 1,6 × 1010 CFU/g højst sandsynligt ikke vil frembyde nye risici, og at den ændrede sammensætning er forenelig med myresyre. EFSA har ligeledes gennemgået den rapport om analysemetoden vedrørende fodertilsætningsstoffet, der blev forelagt af det i henhold til forordning (EF) nr. 1831/2003 oprettede referencelaboratorium.
(4)
Betingelserne i artikel 5 i forordning (EF) nr. 1831/2003 er opfyldt.
(5)
Forordning (EF) nr. 1137/2007 bør derfor ændres i overensstemmelse hermed.
(6)
Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE FORORDNING:
Artikel 1
Bilaget til forordning (EF) nr. 1137/2007 ændres i overensstemmelse med bilaget til nærværende forordning.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 2. september 2011.

Labels: 1
17
0
3
6